Folketing
1998-06-11

Jeg vil gerne knytte en kommentar til fru Elisabeth Arnold, der var inde på et emne, som flere ordførere berørte, netop at der jo er tale om ganske stor detaljeringsgrad i selve lovforslaget. Alene titlen er jo udtryk for, at der er tale om ganske detaljeret lovgivning. Det har været nødvendigt indtil nu. Det vil formentlig være nødvendigt endnu et stykke tid, at vi anvender en forholdsvis detaljeret lovgivningsgrad af hensyn til at få dereguleret det tidligere monopol. Imidlertid vil jeg gerne tage opfordringen til mig således forstået, at jeg vil igangsætte et arbejde med henblik på at se på, hvorledes den moderne telekommunikationslovgivning skal se ud i fremtiden. Vi tager nogle afgørende skridt frem nu, og jeg tror, vi får formet en platform, hvorfra vi får tid til, ro til at kunne udforme en mere dækkende, mere favnende telepolitik. Og jeg tror, det er vigtigt, at vi sætter arbejdet i gang med henblik på at få en sådan skitseret. Så vil jeg gerne slutte med at sige tak til hr. Aage Frandsen. Jeg synes, hr.